open-index/open-wikipedia-markdown huggingface dataset:
Tələbə Dünyası (qəzet)

**Tələbə Dünyası** — Bakı Slavyan Universitetinin nəşri

"Tələbə dünyası" qəzeti Bakı Slavyan Universiteti rektorluğunun 28 avqust 2000-ci il tarixli qərarına uyğun olaraq universitetin rektorunun 14 sentyabr 2000-ci il tarixli 46 saylı əmri ilə təsis edilmişdir. 

Qəzetin ilk sayı 9 noyabr 2000-ci il tarixində nəşr olunmuşdur. 8 səhifədən ibarət olan "Tələbə dünyası" qəzetinin hər sayında 50-yə yaxın mövzularda müxtəlif rubrikalar altında universitetin müəllim, magistr və tələbələrinin məqalələri, şerləri dərc olunur.

Qəzetdə hər iki dildə - həm Azərbaycan, həm də rus dillərində məqalələr dərc olunur.
"Yaddaşımızı təzələyək", "Bura Vətəndir", "Tariximizin qan yaddaşı", "Slavyan dünyası", "Əsrlərdən gələn səslər", "Nobel mükafatı laureatları", "Hikmət xəzinəsindən", "Dahi şəxslərin həyatından", "Xalq təbabəti", "Bəşəriyyətin sirləri", "Tapın görək", "Bilirsinizmi", "Bunu bilmək lazımdır" və s. rubrikalarda ictimai, siyasi, mədəni, tarixi, elmi və digər mövzular barədə geniş məlumatlar verilir. 
Qəzetin hər sayında universitet həyatında baş verən yeniliklər, keçirilən tədbirlər, görüşlər geniş əhatə olunur. "Rektorluq səhifəsi", "Yeniliklər" və "Aktual" səhifələrində universitetin həyatı ilə bağlı olan bütün hadisələr geniş işıqlandırılır. Digər "Tanış olaq", "Rakurs", "Tərcümə", "Düşüncələr", "Tələbə yaradıcılığı" səhifələrində dərc olunan materiallar isə universitetin magistr və tələbələrinin intellektual səviyyəsinin yüksəlməsində, onların dünyagörüşünün formalaşmasında mühüm rol oynayır.

Hər tədris ilinin sonunda "Tələbə dünyası" qəzeti "Dünya tələbə gözü ilə" və "İstedadlı tələbə" adları altında müsabiqələr elan edir. Adıçəkilən müsabiqələrin sərgiləri təşkil olunur və qalib gəlmiş tələbələrə tərifnamələr verilir. Bundan əlavə qəzetin təşəbbüsü və təşkilatçılığı ilə universitetin fakültələri arasında "BSU" (BISTRO, SMELO, UMNO) adlı intellektual oyun da keçirilir. 

Bütün bunlar tələbə həyatının daha maraqlı və rəngarəng olmasına imkan yaradır.

## Mənbə
*"Tələbə dünyası" qəzeti
Elena Risteska

**Yelena Risteska** (*[[Makedon dili]]ndə:Елена Ристеска* ) – müğənni.

## Həyatı
Yelena Risteska 1986-cı il aprelin 27-də Makedoniyanın paytaxtı Skopye şəhərində anadan olmuşdur. 1996-cı ildə debüt etmişdir.

### Avroviziya
2006-cı ildə Yelena Makedoniya seçim turlarına "Ninanajna" mahnısıyla qatılır və seçim turlarında qalib gələrək Makedoniyanı təmsil edir. Mahnı ritmik olmaqla, özündə pop, RnB və disko janrlarının sintezindən ibarətdir. Mahnıda həmçinin Makedoniya milli musiqisinə xas olan ritmlərə də rast gəlmək olur. Yarımfinal asanlıqla keçən Yelena sonda müsabiqəni 56 xalla 12-ci pillədə başa vurur. Bu, Makedoniyanın Avroviziya Mahnı Müsabiqəsində hələ ki, ən böyük nailliyəti olaraq qalır.

### Avroviziyadan sonra
Avroviziya 2006-dan sonra Yelena bir çox yerlərdən dəvətlər alır-müxtəlif konsert və müsabiqələrdə iştirak edir. 2008-ci ildə o ilk ingilis dilli sinqlı olan "Millioner" buraxır. Həmin sinql onun sayca 3-cü albomuna daxil edilir. 2008-ci ildə Yelena Skopyedə ilk böyük konsertini verir.

## Mənbə
* Yelena Risteska (Makedoniya,2006)

## Xarici keçidlər
* Rəsmi sayt
* Elena Risteska Fansite
Qəmərşah Cavadov

**Qəmərşah Cavadov** () — Azərbaycan tarixçisi, etnoqrafi, tarix elmləri doktoru, professor.

## Həyatı
Qəmərşah Cavadov 1938-ci il fevral ayının 23-də Quba rayonunun Aydınkənd kəndində anadan olmuşdur. Atası və beş əmisini Böyük Vətən Müharibəsində itirmişdir. Orta məktəbi bitirdikdən sonra 1956-cı ildə Azərbaycan Dövlət Universitetinin tarix fakültəsinə daxil olmuşdur. Universiteti tarixçi ixtisası ilə bitirdikdən sonra bir müddət Dəvəçi rayonunun (indiki Şabran rayonu) Aygünlü kənd məktəbində müəllim işləmişdir. Sonra Azərbaycan EA Tarix İnstitutunda etnoqrafiya ixtisası üzrə aspiranturaya qəbul olmuşdur. 

Qəmərşah Cavadov ilk dəfə olaraq xalq əkinçilik texnikasının məhəlli köklərini və inkişaf mənbələrini müəyyən etməklə azərbaycanlıları gəlmə etnos sayanlara tutarlı cavab verdi. Akademik V.K.Bondarçuk Qəmərşah Cavadovun elmi monoqrafiyasına yazdığı rəydə bildirirdi: "Q.Cavadovun monoqrafiyası onun müəllifinin Azərbaycan xalqının əkinçilik texnikasının öyrənilməsi və tədqiqi sahəsində nə kimi böyük, əzəmətli işlər gördüyünü qiymətləndirməyə əsas verir. Gənc alimin tədqiqatları… dünya etnoqrafiya elminə böyük töhfədir".

Q.Cavadov 300-ə yaxın elmi məqalənin və 10 monoqrafiyanın müəllifidir. Bunların arasında "XIX əsr və XX əsrin əvvəllərində Azərbaycanın əkinçilik alətləri", "Azərbaycanda əkinçilik mədəniyyəti: ənənələr və müasirlik", "Əkinçilik mədəniyyətimizin sorağı ilə", "Xalq təbabətimiz məişətimizdə", "Udilər", "Talışlar" kitabları xüsusi yer tutur. 

## Kitabları
* XIX əsr və XX əsrin əvvəllərində Azərbaycanın əkinçilik alətləri. Bakı: Elm, 1979, 128 səh.
* Azərbaycanda əkinçilik təqvimi və xalq meteorologiyası. Bakı: Qızıl Şərq, 1986, 40 səh.
* Azərbaycanda əkinçilik mədəniyyəti: ənənələr və müasirlik. Bakı: Qızıl Şərq, 1986, 40 səh.
* Народная земледельческая техника Азербайджана. Баку: Элм, 1989, 304 стр.
* Əkinçilik mədəniyyətimizin sorağı ilə. Bakı: Azərnəşr, 1990, 168 səh.
* Azərbaycanda el köməyi adətləri. Bakı: Azərnəşr, 1993, 104 səh.
* Xalq təbabətimiz məişətimizdə. Bakı: Azərnəşr, 1995, 84 səh.
* Udilər (tarixi-etnoqrafik tədqiqat). Bakı: Azərbaycan, 1996, 240 səh. (Professor Rauf Hüseynovla şərikli)
* Azərbaycanın azsaylı xalqları və milli azlıqları. Bakı: Elm, 2000, 440 səh.
* Talışlar (tarixi-etnoqrafik tədqiqat). Bakı: Elm, 2004, 616 səh.
* Yazdım ki, izim qalsın. Bakı: "MBM", 2005, 428 səh.

## Mənbə
* Səmərəli araşdırmalar müəllifi

### İstinadlar
Nataliya Barbu

**Nataliya Barbu** — məşhur moldovalı müğənni, skripka ifaçısı.

## Həyatı

Nataliya Barbu 22 avqust, 1979-cu il tarixində Moldovanın Beltsı şəhərində anadan olmuşdur. Həmçinin skripka ifaçısı kimi də tanınan Nataliya hazırda SONY BMG şirkəti ilə əməkdaşlıq edir. Yerli “Moldstar”, beynəlxalq müsabiqələr - “Slavyan bazarı”, “Mamamia” və “Yeni dalğa” kimi yarışların mükafatçısıdır. Əsasən pop-rok və qotik-rok janrında mahnılar ifa edir. 2007-ci ildə “Fight” (“Döyüş”) adlı mahnı ilə Moldovanı Avroviziya Mahnı Müsabiqəsində təmsil edərək 109 xal toplayaraq 10-cu olmuşdur.

## Mənbə

* Nataliya Barbu (Moldova,2007)

## Xarici keçidlər

* Rəsmi sayt
Serebro

**Serebro – rus pop qrupu.**

## Tarixi

Qrup 2006-cı ildən fəaliyyət göstərir. Qrupun üzvləri:Yelena Temnikova, Anastasiya Karpova və Olqa Seryabkinadır. Qrupun produseri məşhur Maksim (Maks) Fadeevdir.
Serebro 2007-ci ildə "Song #1" adlı mahnı ilə Rusiyanı Avroviziya Mahnı Müsabiqəsində təmsil etmiş və finalda 207 bal toplayaraq 3-cü olmuşdur. 2009-cu ildə Serebro OpiumROZ adlı ilk albomunu ictimaiyyətə təqdim edir. Qrup Russian Music Awards və Qızıl Qrammafon kimi mükafatların sahibidir. Həmçinin Britni Spirsin "Oops!…I Did It Again" adlı mahnısının plaqiatını elədiyi üçün utancverici "Qızıl Qaloş" mükafatına da sahib çıxıb.

## Mənbə

* Serebro (Rusiya,2007)

## Xarici keçidlər
 
* Rəsmi sayt
Əhmədli (Laçın)

**Əhmədli** (*Molla Əhmədli*) — Azərbaycan Respublikasının Laçın rayonunun Əhmədli kənd inzibati ərazi dairəsində kənd. 1992-ci ildə Ermənistan Respublikası Silahlı Qüvvələri tərəfindən işğal edilib. 2020-ci ildə İkinci Qarabağ müharibəsi sonunda imzalanmış atəşkəs bəyanatına əsasən 1 dekabr 2020-ci ildə Azərbaycan Respublikası Silahlı Qüvvələri tərəfindən işğaldan azad olunub.

## Tarixi
Ağoğlançayın (Həkəri çayının qolu) sahilində, Qarabağ yaylasındadır. Keçmiş adı Molla Əhmədli olmuşdur. Kənd XIX əsrin ikinci yarısında Varazğun yeri adlanan ərazidən buraya köçmüşdür. Kəndin adını Molla Əhməd şəxs adı ilə bağlayırlar.

Laçın rayonunun ərazisində eyniadlı mineral bulaq və çay mövcuddur.

## Abidələri
Kənddəki körpü Seyid Əmir körpüsü adlanır

## İqtisadiyyatı
Əsas təsərrüfatı heyvandarlıq idi.

## Əhalisi
Əhalisinin milli tərkibi əsasən Azərbaycan türklərindən və kürdlərdən ibarətdir.

### Tanınmış şəxsləri
* Hüseyn Kürdoğlu (1934–2003) — Şair.
* Şirindil Alışanlı (1952–2024) — Alim, filoloq.
* Nazim Əhmədli (1953–) — Şair, Skandinaviya Ölkələri ilə Mədəni və Elmi Əlaqələr İctimai Birliyinin sədri.
* Muxtar Həmzəyev (1929–) — Psixologiya elmləri doktoru, professor.
* Polad Qarayev — Biologiya elmləri namizədi, alim (40 elmi məqalənin və 3 ixtiranın sahibidir).

## İstinadlar

## Həmçinin bax
Əhmədli (Şamaxı)

**Əhmədli** (əvvəlki: **Kürdəmic**) — Azərbaycan Respublikasının Şamaxı rayonunun Hacılı kənd inzibati ərazi dairəsində kənd.

## Tarixi
Kənd XIX əsrdə salınıb.

## Toponimikası
Kəndin adını Əhməd şəxs adı ilə bağlayırlar.

## Coğrafiyası və iqlimi
Kənd Pirsaat çayının sahilində, Çobançatladan dağının şimal ətəyində yerləşir.

## Əhalisi
Kənd əhalisi 545 nəfərdir ki, onunda 248 nəfəri kişi, 297 nəfəri isə qadınlar təşkil edir.

## İstinadlar
Nikos Maxlas

**Nikos Maxlas** () — futbolçu.

## Karyerası
Karyerasının üç ilini "Vitess"ə həsr edən Nikos Maxlas komandası üçün dövrünün əvəzedilməz siması olub. Çıxış etdiyi 36 ayda "Vitess"in uğurları üçün 60 qol vuran yunan hücumçu az iş görməyib və insafən deyək ki, müsbət imic formalaşdırıb. Vurduğun qolların böyük hissəsi 1997/1998-ci illər mövsümünə (34 qol) təsadüf edir. Bir il sonra onun "Ayaks"a transfer edilməsi uzun müddət gündəmdən düşmədi. Hətta "Vitess" rəhbərliyi Maxlasın komandadan getməsinin əleyhinə idi. Amma yekun qərar qəbul edən futbolçu 1999-cu ildə "Ayaks"la razılığa gəlib. Transferin məbləğini isə 7,5 milyon dollar təşkil edib. Ki, "Ayaks"ın indiyə qədər transferə sərf etdiyi ən böyük məbləğdir. Amsterdam klubu hələ heç vaxt futbolçu gətirilməsinə bu qədər pul xərcləməyib. Bir adət olaraq, yunan forvard hər mövsümdə 10-dan az qol vurmayıb. Buna baxmayaraq, futbolçu "Ayaks"da uzun müddət qalmayıb. Maliyyə məsələsini əsas gətirən Nikos komandadan ayrılıb. 35 yaşlı hücumçu hazırda karyerasını Kipr "Apoel"ində davam etdirir.

## İstinadlar
Matey Kejman

**Mateya Kejman** (; 12 aprel 1979, Zemun, Yuqoslaviya) — keçmiş Serbiya futbolçusu, hücumçu, oyunçu karyerasını başa vurub. Daha çox PSV Eyndhoven klubundakı uğurlu çıxışı ilə yadda qalıb.

Serbiya çempionatlarında dəfələrlə bombardir adını qazanmış Matey Kejman Niderlandda kifayət qədər məşhurlaşıb. Onun "Uçan holland" ölkəsinə gəlişi 2000-ci ilə təsadüf edir. "Narıncı ölkə"də çıxış etdiyi 4 mövsümün 3-də snayperlər siyahısında birinci olmuş serbiyalı rusiyalı maqnat, Çukotka vilayətinin məşhur meri, "Çelsi"nin sahibkarı Roman Abramoviçin şəxsi dəvəti ilə də "Dumanlı Albion"a təşrif buyurdu. Cəmi 5 milyon funt sterlinqə. Lakin hücumçu gözlənilən effekti vermədi, nədənsə oyunu alınmadı – mövsümə cəmi 7 qol vurdu. Elə bunun nqəticəsi idi ki, sonrakı mövsüm madridli "matrasçılar"ın – "Atletiko"nun düşərgəsinə keçmək məcburiyyətində qaldı.

Əfsanəvi korrida ölkəsi İspaniyada da "futbol matadoru"na mövsüm düşərli olmadı. Doğrudur, bəzi qarşılaşmalarda həlledici rol oynadı, matçların taleyini həll etdi, lazımlı qolları vurdu. Ancaq bu onun yenidən göylərə yüksəlməsi, parlaması və yeni zirvələr fəth etməsi üçün yetərli olmadı. Ümumi götürdükdə, o, mövsümü çox zəif keçirdi, çünki gözlənilənləri verə bilmədi, əsl liderə çevrilib komandanı arxasınca aparmadı. Beləliklə, növbəti ünvan Türkiyə, Şərqlə Qərb arasında əfsanəvi körpu, dünyanın mərkəzi sayılan İstanbulun "bülbül" ocağı Fənərbağça oldu. "Şükrü Saracoğlu" ona Niderlanddakı uğurları gətirməsə də, işləri heç də pis getmir. Hər şeyə baxmayaraq, buna şahmatda "pat" vəziyyəti deyirlər. Çünki nə əla demək olar, nə də ki "pis" deyib onu böyük günahlarda ittiham etmək mümkündür. O özü də, deyəsən, bu vəziyyətdən qurtarmaq istəyir. Belə olmasaydı, onun "dəlisov", dəliqanlı imici heç doğrulmazdı.

İndi Kejman özünə yeni məskən, yeni istinadgah, yeni yuva axtarır. Tez-tez verdiyi müsahibələrdə nədənsə Rusiyanın son çempionu Sankt-Peterburq "Zenit"inin adını çox çəkir. Hə, yeri gəlmişkən, bu klubu da onun dünya şöhrəti qazandığı ölkədən – Niderlanddan olan mütəxəssis Dik Advokaat çalışdırır. Bəlkə, Şimal sahilləri, qızmar dəmiri soyutdu, onu ovundurub öz tilsiminə saldı.

PSV (2000/2001 – 24 qol, 2002/2003 – 35 qol və 2003/2004 – 31 qol)

## İstinadlar
Gerd Müller

**Gerhard Müller** (; ), əsasən **Gerd Müller** kimi tanınır — tanınmış alman futbolçusu, futbol üzrə Avropa və dünya çempionu. Bayern Münhen klubunda, AFR-in milli yığma komandasında hücumçu mövqeyində oynamışdır. Dünya futbolu tarixinə ən çox qol vuran futbolçulardan biri kimi düşmüşdür. Qərbi Almaniya millisində 62 oyunda 68 qol, klub səviyyəsində, Bayern Münhen ilə Bundesliga'nın 427 oyununda 365 qol, 74 Avropa klub oyununda isə 66 qol vurmuşdur. Qızıl top və 2 dəfə Qızıl buts lauteatı olmuşdur.

## Uğurları
* Dünya çempionu: 1974
* Avropa çempionu: 1972
* AFR çempionu: 1969, 1972, 1973, 1974
* Avropa Çempionlar Kubokunun qalibi: 1974, 1975, 1976
* UEFA Kuboklar Kubokunun qalibi: 1967
* AFR kubokunun qalibi: 1966, 1967, 1969, 1971
* Qitələrarası kubokun qalibi: 1976
* Dünya çempionatının ən yaxşı bombardiri: 1970
* Avropa çempionatının ən yaxşı bombardiri: 1972
* Bundesliqanın ən yaxşı bombardiri: 1967, 1969, 1970, 1972, 1973, 1974, 1978
* Qızıl buts sahibi: 1970, 1972
* Qızıl top sahibi: 1970
* AFR-in ən yaxşı futbolçusu: 1967, 1969
* FİFA 100 siyahısına daxildir

## Çıxışlarının statistikası

### Karyerasının icmalı

### Ətraflı statistika

***Mənbələr:***
* 
* 

## İstinadlar

## Xarici keçidlər
* Portrait of Gerd Müller on the FIFA World Cup site 
* RSSSF.com saytındakı statistikası
Canluka Palyuka

** Canluka Palyuka ** (;) — italiyalı qapıçı və məşqçidir.

## Bioqrafiyası
O, bəlkə də, 90-cı illərdə İtaliyanın ən yaxşı qapıçısı idi və bu müddətdə "Sampdoriya" (1987-94) və "İnter"in (1994-99) şərəfini qoruyub. Palyuka 1990-cı il ev mundialında "Skuadra Azzura"nın heyətində olmasına baxmayaraq, onun yığmadakı debüt oyunu 1991-ci ildə, İsveçdəki turnedə baş tutub. Ümumilikdə, Canluka millidə 39 matç keçirib və 27 qol buraxıb. 1999-cu ildə qolkiper "İnter"i "Bolonya"ya dəyişməklə kiçik vətəninə qayıdıb.

## 2006/07-ci illər mövsümü
Ötən mövsümün başlanğıcından əvvəl qapıçı yenidən "A" Seriyasında çıxış etmək üçün "Askoli" ilə anlaşdı. Əvvəlcə hər şey yaxşı gedirdi. Palyuka 23 oyunda start fitindən final fitinə qədər meydanda oldu. Sonuncu görüş fevralın 18-nə təsadüf edir. Məhz bu qarşılaşma kiperin 2000-ci ilin 11 martından başlayan möhtəşəm seriyasına (o, ardıcıl 257 oyunda əvəz edilməmişdi) son qoydu. Sonra isə "Askoli"nin baş məşqçisi Nedo Sonetti daha Palyukaya az etibar etməyə başladı və yunan Elefteropulosu əsas heyətə salmağa üstünlük verdi.

## Nailiyyətləri
Dünya çempionatının gümüş və bürünc mükafatçısı (1994 və 1990), İtaliya çempionu (1991), Ölkə Kuboku (1988, 1989, 1994) və Superkubokunun sahibi (1991), Kuboklar Kuboku (1990) və UEFA Kubokunun (1998) qalibi.

## Həmçinin bax

## İstinadlar
Vensan Kandela

**Vensan Kandela** — Fransa futbolçusu.

## Bioqrafiyası
"Tuluza" və "Genqam"da bir neçə mövsüm keçirən fransız 1997-ci ildə ölkə xaricinə çıxmaq qərarına gəldi, nəticədə növbəti komandası "Roma" oldu. Romalıların heyətində ardıcıl səkkiz mövsüm, üstəgəl bununla üst-üstə düşən yığmaya çağırışlar (40 oyun, 5 qol) müdafiəçinin karyerasının zirvəsidir. Avropa və dünya çempionu titulları, eləcə də "skudetto" – oyunçuların böyük əksəriyyəti belə kolleksiyanı yalnız arzulaya bilər. Romadan sonra Vensan iki il ərzində dörd komandada – "Bolton", "Udineze", "Syena" və "Messina"da olub.

## 2006/07-ci illər mövsümü

Yəqin ki, Kandelanın ən pis mövsümü. Zəif "Syena" və "Messina"da çıxış etməklə o, heç əvvəlki etibarlılığına yaxınlaşa da bilmirdi. Bu azmış kimi Siciliya klubu "A" Seriyasını tərk etməli oldu.

## Nailiyyətləri
Dünya (1998) və Avropa çempionu (2000), İtaliya çempionu (2001) və Superkubokunun sahibi (2001).

Sentyabrın əvvəlində Kandela rəsmi şəkildə karyerasını bitirdiyini açıqladı: "Mənim vaxtım çatıb, yolu gənclərə verməyin zamanıdır. "Kalço" dəyişib. Texnika və taktika azalıb, fizika isə əksinə".

## Həmçinin bax
Artemio Franki

**Artemio Franki** (22 yanvar, 1922 - 12 avqust, 1983) - İtaliyanın məşhur idman funksioneri

## Həyatı
İtaliyanın məşhur idman funksionerlərindən Artemio Franki öz istedadını nəinki Apennin miqyasında eləcə də, beynəlxalq arenada göstərə bilmişdi. Bir müddət "Fiorentina"da çalışan təşkilatçı tədricən renomesini artıraraq, ölkənin yuxarı futbol dairələrinə doğru voyajına start verir. Federasiyanın rəhbərliyinə kimi qalxan Frankinin səriştəsi onun FİFA-nın vitse-prezidenti seçilməsini təmin edir. 1973–1983-cü illər arasında UEFA başqanı vəzifəsində çalışan futbol xadiminin uzun müddət Avropanın ali qurumuna rəhbərlik edəcəyi təxmin edilirdi. Lakin Frankinin avtoqəza nəticəsində dünyasını dəyişməsi bütün perspektivlərin üstündən xətt çəkdi. Onun kalço qarşısındakı əvəzsiz xidmətləri bü gün hamı tərəfindən qəbul edilir. 1960-cı illərin ortası italyan futbolunun dirçəməsi istiqamətindəki görülən layihələr ilk növbədə Frankinin personası ilə əlaqələndirilir. O zaman İFF prezidenti Avropa çempionatının ölkəsində keçirilməsini təmin etmiş, "Squadra Azzurra"nın beynəlxalq imicini bərpa etməsinə nail olmuşdu. Hal-hazırda İtaliyanın 2 stadionu - Florensiya və Sienada yerləşən arenalar onun adını daşıyır. Bununla yanaşı Apennində yerləşən bir çox idman qurğuları, məktəblər əfsanəvi prezidentin tarixi xidmətlərinin maddi daşıyıcısı kimi mövcuddurlar.

## Mənbə
* Frankidən Benteqodiyə
Luici Di Byaco

**Luici Di Byaco** () — italyan peşəkar futbol meneceri və keçmiş oyunçu.

## Bioqrafiyası
Təəccüblüdür, amma "Roma" ilə (1995–1999) "İnter"in (1999–2003) hərəsinə dörd mövsüm verən Di Byaço onlarla əhəmiyyətli uğur əldə edə bilməyib. Buna baxmayaraq, həmin illərdə hər iki nəhəng onsuz da diqqət mərkəzində idi, Cicinin uğurlu oyunu isə onun İtaliya yığmasına dəvət alması ilə nəticələndi. 1998–2002-ci illər aralığında havbek 31 görüşdə "Skuadra Azzura"nın formasını geyindi, 2 qolun müəllifi oldu və komandanın 2000-ci il Avropa çempionatında ikinci yeri tutmasına kömək etdi. "İnter"dən sonra Di Byaço ötən ilin yayına qədər "Breşiya"da çıxış edirdi. O, məlum yaradıcı keyfiyyətləri ilə yanaşı "A" Seriyasının tarixində ən kobud futbolçu kimi tanınır. Luçinin kolleksiyasında 12 qırmızı vərəqə var.

## 2006/07-ci illər mövsümü
Çempionatın ikinci dövrəsində yüksək liqada yerini qoruya bilməyən "Askoli"nin düşərgəsinə qatıldı. Meydana çox çıxmasa da (mərkəz müdafiəçisi mövqeyində oynayırdı), 7 oyunda 2 qol vurdu.

## Nailiyyətləri
2000-ci il Avropa çempionatının gümüş mükafatçısı.

## Həmçinin bax

## İstinadlar
Marko Delvekkio

**Marko Delvekkio** () — təqaüdçü italyan futbolçu, hücumçu kimi çıxış edir.

## Həyatı
Əslən milanlı olan Marko 90-cı illərin əvvəlində "İnter"də möhkəmlənə bilmədi və 1995-ci ildə "Roma"ya keçdi. Hücumçu uzun illər Françesko Totti ilə yanaşı Delvekkio "canavarlar"ın heyətində 10 mövsüm keçirib. 2000–2003-cü illər aralığında forvard milli komandaya cəlb edilirdi. O, İtaliya yığmasının heyətində qitə birinciliyinin gümüş mükafatçısı da oldu. Son bir neçə ildə Marko meydanda çox az görünür. Bunun səbəbi isə çoxsaylı zədələrdir.

## 2006/07-ci illər mövsümü
Keçən mövsüm yuxarıda işlətdiyimiz sözlərin təsdiqi oldu. Delvekkio "Askoli"də cəmi 6 matçda meydana çıxmaqla 2 dəfə fərqləndi.

Cari çempionat ərəfəsində hücumçu "Roma" ilə birgə məşq edirdi və şahidlərin sözlərinə görə, yaxşı forma yığmışdı. Lakin nə "A", nə də ki "B" Seriyasının klublarından ona təklif göndərən olmadı.

## Nailiyyətləri
Avropa çempionatının finalçısı (2000), İtaliya çempionu (2001) və ölkə Superkubokunun qalibi (2001).

## Həmçinin bax

## İstinadlar
Paolo Neqro

## Bioqrafiyası
Neqro "A" Seriyasında 1990-cı il oktyabrın 28-də, 18 yaşı olarkən debüt edib. O, "Boloniya"da çıxış edirdi. "Rossoblu" ilə yanaşı, Paolo "Breşiya"da da təcrübə yığıb. Oradan isə 1993-cü ildə Romanı fəth etməyə gedib. Müdafiəçini "Latsio" gözaltı etmişdi. Neqro uzun illər paytaxtlılara sadiq qaldı. Bu illər ona "skudetto"nu, eləcə də həm daxili, həm də xarici arenada bir neçə kubok qazandırdı. Paolonun aktivində həmçinin İtaliya yığmasında 8 oyun var. O, "Skuadra Azzura"da debüt matçını 1994-cü il noyabrın 16-ca Xorvatiya millisi ilə keçirib. 2005/06-cı illər mövsümündə Neqro "Latsio"dan daha az tanınan "Syena"ya üz tutdu.

## 2006/07-ci illər mövsümü
20 oyunda meydana çıxan Paolo 3 qol vurdu. Özü də sonuncu hal həlledici turda baş verdi və "Syena" bu qol sayəsində "A" Seriyasında daha bir mövsüm çıxış etmək hüququ qazandı. Həm də Neqro "Latsio" ilə ev qarşılaşmasında fərqlənmişdi. O, matçın sonuna altı dəqiqə qalmış komandasının 2:1 hesablı qələbəsini təmin etmişdi.

## Nailiyyətləri
İtaliya çempionu (2000), kubok (1998, 2000, 2004) və Superkubokun qalibi (1998, 2000), Kuboklar Kubokunun (1999) və Avropa Superkubokunun sahibi (1999).

## Həmçinin bax

## İstinadlar
Françesko Koko

**Françesko Koko**  — italyan futbolçu, müdafiəçi.

## Bioqrafiyası
"Milan"ın akademiyasının yetirməsinə böyük ümidlər bəslənilirdi. Əvvəlcə o, bu ümidləri doğruldurdu. Gənc yaşlarında Koko iki dəfə "skudetto"ya sahib çıxdı, sonra İtaliya millisində oynamağa başladı. Lakin məntiqi ardıcıllıq gəlmədi. Dönüş nöqtəsi, yəqin ki, 2002-ci ildə "İnter"ə keçidi oldu. Françesko nə qədər çalışsa da, əsas heyətin tamhüquqlu üzvü ola bilmədi. Nəticədə də "skuadra Azzura"da da yerini itirdi. Son aylarda isə "nerazzura"nın baş məşqçisi Roberto Mançini, elə bil, onun adda oyunçunu tanımırdı.

## 2006/07-ci illər mövsümü
Məşqçinin onu inkar etməsinin sonu o oldu ki, müdafiəçi icarə əsasında "Torino"ya yollandı, amma turinlilərin heyətində də işləri qaydasına düşmədi. Cinah müdafiəçisi mövsümün ikinci yarısında cəmi 3 oyun keçirdi.

Yayda "İnter"ə qayıdan Koko əvvəlki kimi Mançininin nəzər dairəsindən kənarda qalırdı. Axırda bir neçə həftə əvvəl futbolçu butslarını mıxdan asdığını və aktyorluq karyerasına başlamağı planlaşdırdığını və Hollivuda gedəcəyini açıqladı.

## Nailiyyətləri
İtaliya çempionu (1996, 1999), ölkə kuboku (2005) və Superkubokunun sahibi (2007).

## Həmçinin bax

## İstinadlar
Marko Yuliano

## Bioqrafiyası
Yuliano dünya məşhurluğunu "Yuventus"dakı çıxışı ilə əldə edib. O, 8 il (1996-2004) "Qoca Sinyora"nın uğurları üçün tər töküb. Həmin illərdə turinlilərin ən yaxşı müdafiəçilərindən biri yüz illiklərin qovşağında ölkə yığmasının da əsas futbolçularından idi. Mükafatlarının sayının çox olmasına baxmayaraq, Mark bəxtsiz oyunçu kimi tanınırdı. Çempionlar Liqasının üç final qarşılaşmasında məğlubiyyət, üstəgəl Avro-2000-in həlledici matçında uğursuzluğu unutmaq çox çətindir.

## 2006/07-ci illər mövsümü
Təcrübəli müdafiəçi 2006-cı ilin 31 avqustunda "essina" ilə anlaşdıqdan sonra 21 oyunda iştirak etdi. Onun oyunu artıq elə də yaxşı deyildi, turnirin sonunda isə siciliyalılar elitanı tərk etdilər. Yuliano müqaviləsinin müddətini artırmadı və indi azad agent statusu ilə klubsuz qalıb.

## Nailiyyətləri
Avropa birinciliyinin gümüş mükafatçısı (2000), İtaliya çempionu (1997, 1998, 2002, 2003), ölkə Superkubokunun qalibi (1997, 2002, 2003), Avropa Superkuboku (1996) və Qitələrarası Kubokun sahibi (1996).

## Həmçinin bax

## İstinadlar
Qonaqkənd

*Qonaqkənd rayonu — 1930-1959-cu illərdə Azərbaycan SSR-də mövcud olmuş rayon.
*Qonaqkənd (Quba) — Azərbaycanın Quba rayonunda qəsəbə.
*Qonaqkənd (Şamaxı) — Azərbaycanın Şamaxı rayonunda kənd.

## Həmçinin bax
*Qonaq (dəqiqləşdirmə)
Burunlu (Zərdab)

**Burunlu** — Azərbaycan Respublikasının Zərdab rayonunun inzibati ərazi vahidində kənd.

## İstinadlar
Qaragöz

*Qaragöz (Gədəbəy) — Azərbaycanın Gədəbəy rayonunda kənd.
*Qaragöz (Zəngilan) — Azərbaycanın Zəngilan rayonunda kənd.
*Qaragöz (Siyəzən) — Azərbaycanın Siyəzən rayonunda kənd.

## Həmçinin bax
*Qaragöl
Seyidlər

* Seyidlər (Xaçmaz) — Azərbaycanın Xaçmaz rayonunda kənd.
* Seyidlər (Kəlbəcər) — Azərbaycanın Kəlbəcər rayonunda kənd.
* Seyidlər (Laçın) — Azərbaycanın Laçın rayonunda kənd.
* Seyidlər (Saatlı) — Azərbaycanın Saatlı rayonunda kənd.
* Seyidlər (Salyan) — Azərbaycan Respublikasının Salyan rayonunun inzibati ərazi vahidində kənd.
* Seyidlər (Samux) — Azərbaycanın Samux rayonunda kənd.
* Seyidlər (Zəngilan) — Azərbaycanın Zəngilan rayonunda kənd.
* **Seyidlər** — İrəvan quberniyasının Yeni Bəyazid qəzasında, indiki Basarkeçər (Vardenis) rayonunda kənd.
* Seyidlər (Meğri) — Yelizavetpol (Gəncə) quberniyasının Zəngəzur qəzasında, indi Meğri rayonunda kənd.
* Seyidlər (Qəzvin)
* Seyidlər (Əhər)
* Seyidlər (Miyanə)
* Seyidlər (Germi)
* Seyidlər (Astara, İran)
* Seyidlər-i Zəhra (Germi)

## Oxşar
* Aşağı Seyidlər (əvvəlki adı: **Seyidlər**) — Azərbaycan Respublikasının Zərdab rayonunun inzibati ərazi vahidində kənd.
* Yuxarı Seyidlər — Azərbaycan Respublikasının Zərdab rayonunun inzibati ərazi vahidində kənd.
* Seyidlər körpüsü — Laçın rayonunun Seyidlər kəndi ərazisində yerləşən körpü.

## Həmçinin bax
* Seyidli
Bağırlı

* Bağırlı (Kəlbəcər) — Azərbaycanın Kəlbəcər rayonunda kənd.
* Bağırlı (Şamaxı) — Azərbaycanın Şamaxı rayonunda kənd.
* Bağırlı (Germi) — İranın Ərdəbil ostanının Germi şəhristanı ərazisinə daxil olan kənd.
Qaraxanlı

*Qaraxanlı (Sərab) — 
*Qaraxanlı (Ağcabədi) — 
*Qaraxanlı (Kəlbəcər) — Azərbaycanın Kəlbəcər rayonunda kənd.
*Qaraxanlı (Tovuz) — Azərbaycanın Tovuz rayonunda kənd.
Cuzeppe Pankaro

**Cüzeppe Pankoro** (; 26 avqust 1971-ci il, Kozensa, İtaliya) — keçmiş İtaliya futbolçusu, müdafiəçi.

## Həyatı
Pankaronun karyerası beş titullu klubda çıxışından ibarətdir - "Torino" (1989-91, 2006-07), "Kalyari" (1992, 97) "Latsio" (1997-2003), "Milan" (2003-05) və "Fiorentina" (2005-06). Lakin o, yalnız Roma və Milanda titul qazanıb. Karyerasının zirvə nöqtəsi şübhəsiz ki, paytaxtdakı dövrünə təsadüf edir. 2000-ci ildə "canavarlar"ın "skudetto"nu qazanmasında Cuzeppenin rolu çox böyük idi. Həmin mövsümdə 28 oyunda meydana çıxan müdafiəçi rəqib qapılarına 3 dəfə yol tapa da bilmişdi.

## 2006/07-ci illər mövsümü
Pankaro "Torino"da çıxış edərkən, demək olar ki, oyun praktikasından məhrum idi və cəmi 10 matç keçirmişdi. Özü də onun sonuncu görüşü fevralın 24-də fiasko ilə nətigələnən "Kyevo" ilə səfər qarşılaşması olub.

## Nailiyyətləri
İtaliya çempionu (2000, 2004), ölkə kuboku (1998, 2000) və Superkubokunun sahibi (1998, 2000, 2004), Kuboklar Kuboku (1999), Avropa Superkubokunun qalibi (1999, 2003).

## Həmçinin bax
Çıraqlı

;Kəndlər
* Çıraxlı (Ağdam) — Azərbaycanın Ağdam rayonunda kənd.
* *Çıraqlı* — Azərbaycanın Ağdərə rayonunun Qasapet kəndinin bir müddət işlənilən adı.
* Çıraqlı (Daşkəsən) — Azərbaycanın Daşkəsən rayonunda kənd.
* Çıraqlı (Laçın) — Azərbaycanın Laçın rayonunda kənd.
* Çıraqlı (Şamaxı) — Azərbaycanın Şamaxı rayonunda kənd.
* Çıraqlı (Şörəyel) — Qərbi Azərbaycanın Şörəyel mahalında kənd.
* Çiraxlı — İrəvan quberniyasının Şərur-Dərələyəz qəzasında, indiki Paşalı (Əzizbəyov, Vayk) rayonu ərazisində kənd.
* **Çıraqlı** — İrəvan quberniyasının Aleksandropol qəzasında, indi Düzkənd (Axuryan) rayonundakı kənd.
* **Çıraqlı** — Tiflis quberniyasının Loru-Borçalı qəzasında, indiki Barana (Noemberyan) rayonunda qışlaq.
* **Çıraqlı** — Yelizavetpol (Gəncə) quberniyasının Qazax qəzasında, indi Barana (Noemberyan) rayonunda dağ.
* Çıraqlı (Şəbüstər)
* Çıraqlı (Duzluca)
* Çıraqlı (Vərziqan)
## Həmçinin bax
* Çıraq
Soyuqbulaq

;Azərbaycan
* Soyuqbulaq (Ağstafa) — Azərbaycanın Ağstafa rayonunda kənd.
* Soyuqbulaq (Gədəbəy) — Azərbaycanın Gədəbəy rayonunda kənd.
* Soyuqbulaq (Kəlbəcər) — Azərbaycanın Kəlbəcər rayonunda kənd.
* Soyuqbulaq (Laçın) — Azərbaycanın Laçın rayonunda kənd.
* Soyuqbulaq (Cəlilabad) — Azərbaycanın Cəlilabad rayonunda kənd.

;Ermənistan
* Soyuqbulaq (Ermənistan) — İrəvan quberniyasının Aleksandropol qəzasında, indi Kalinino rayonunda kənd.
* Soyuqbulaq — İrəvan quberniyasının Yeni Bayazid qəzasında, indiki Axta (Razdan) rayonunda kənd.
* Soyuqbulaq — İrəvan quberniyasının Aleksandropol qəzasında, indiki Amasiya rayonundakı Çaxmaq kəndində bulaq.

;İran
* Soyuqbulaq (Ərdəbil)
* Soyuqbulaq (Miyanə)
* Soyuqbulaq (Meşkinşəhr)

;Türkiyə
* Soyuqbulaq (Duzluca)

;Tarixi
* Soyuqbulaq livası
Qərbi Türküstan

**Qərbi Türkistan**- bugünkü Özbəkistan, Türkmənistan, Qırğızıstan, Tacikistanın hamısı ilə Qazaxıstanın böyük bir hissəsi və Əfqanıstanın kiçik bir hissəsini əhatə etməkdədir. Əfqanıstanda olan hissəsi Əfqan Türkistanı olaraq xatırlanar və Məzarı Şərif və ətrafından yaradılar.
Səltənət Quliyeva

**Səltənət Məhəmməd bəy qızı Quliyeva (Məmmədbəyova)** () — vokalçı (lirik soprano), aktrisa, Azərbaycan SSR əməkdar artisti (1943).

## Həyatı
Səltənət Quliyeva 1907-ci ildə Bakıda anadan olub. Qızlıq soyadı Məmmədbəyovadır. Oxumağa kiçik yaşlarında başlayan S.Quliyeva onu dinləyən Üzeyir Hacıbəyov tərəfindən Azərbaycan Dövlət Radiosuna dəvət edilib. O, dörd ildən artıq müddətdə burada solist-müğənni olaraq fəaliyyət göstərib. Bəstəkarın tövsiyəsi ilə 1930–1935-ci illərdə Azərbaycan Dövlət Konservatoriyasının vokal sinfində təhsil alıb. 1937–1948-ci illərdə Azərbaycan Dövlət Opera və Balet Teatrının solisti olub.

1938-ci ildə Musiqili Komediya teatrı müstəqil fəaliyyətə başlayan zaman Səltənət Quliyeva biir ilə yaxın truppaya kömək edib. O, bu teatrda Gülçöhrə ("Arşın mal alan", Üzeyir Hacıbəyov) rolunu oynayıb. Sənətçi Azərbaycan bəstəkarlarının operetta və operalarında, həm də dünya klassiklərinin əsərlərində səs qurumuna, bədii-psixoloji səciyyələrinə görə müxtəlif xarakterli obrazların partiyalarını oxuyub. O, 1979-cu ildə Bakıda vəfat edib.

## Mükafatları
* "Şərəf nişanı" ordeni — 17 aprel 1938
* "Azərbaycan SSR əməkdar artisti" fəxri adı — 17 iyun 1943

## İfa etdiyi əsas partiyalar

## İstinadlar

## Ədəbiyyat
*
Əli Şahsabahlı

**Əli Fətulla oğlu Şahsabahlı** () — Azərbaycan aktyoru, rejissor, Ermənistan SSR əməkdar artisti (1945).

## Həyatı
Səhnə fəaliyyətinə 1911-ci ildə Tiflisdə Azərbaycan teatr truppasında başlamışdır. 1922–1937-ci illərdə Tiflis Azərbərbaycan Teatrında, 1937–1949-cu illərdə Cəfər Cabbarlı adına İrəvan Dövlət Azərbaycan Dram Teatrında aktyor və rejissor kimi fəaliyyət göstərmişdir. 1938-ci ildə tamaşaya qoyduğu "Arşın mal alan" musiqili komediyası onun ən yaxşı rejissorluq işlərindəndir.

## Təltifləri
* Ermənistan SSR əməkdar artisti — 1945

## İstinadlar
Lev Əsgərov

**Əsgərov Lev Mabudoviç** () — nasir, publisist, 2000-ci ildən Azərbaycan Yazıçılar Birliyinin üzvü.

## Həyatı
Lev Əsgərov 1942-ci il oktyabrın 1-də Bakı yaxınlığındakı Artyom qəsəbəsində anadan olmuşdur. Burada orta məktəbi bitirdikdən sonra neft sənayesində fəhləlik etmişdir. Ordu sıralarında hərbi xidmətdə olmuşdur (1959–1962). İlk yazıları "Sovetskiy voin" jurnalında və "Za rodinu" qəzetində çıxmışdır. Ordudan tərxis edilib Kazan Dövlət Universitetinin jurnalistika fakültəsində təhsil almışdır (1962–1967). "Bakinskiy raboçiy", "Trud" qəzetlərinin xüsusi müxbiri (1967–1973), Krasnovodski vilayət partiya komitəsinin birinci katibinin köməkçisi (1973–1975), Bakı Radio zavodunun "İmpuls" qəzetinin redaktoru, Ümumittifaq müəllifləri hüquq cəmiyyətinin respublika şöbəsinin rəis müavini (1976–1982), Azərbaycan Respublikası kitabsevərlər cəmiyyətinin məsul katibi (1982–1985), Dostluq Cəmiyyətində "Sovet Azərbaycanı" jurnalının baş redaktoru (1987-ci ildən) olmuşdur. Rus dilində yazıb-yaradır, hekayə, povest və məqalələri dövri mətbuatda dərc olunmuşdur. "Mavi dirəklər" (1973), "Zapiski" (1981), "Xüsusi əlaməti yoxdur" (1986) kitablarında oçerk, hekayə və povestləri toplanmışdır.

Lev Əsgərov	30 aprel 2023-cü ildə vəfat etmişdir.

## Kitabları
* Голубые вёрсты: Рассказы и очерки. Баку, Гянджлик, 1973
* Записки чекиста: Повесть. Баку, Язычы, 1981
* Особых примет не имеют: Повести и рассказы. Баку, Язычы, 1986
* Возвращение: Док. повесть об Александре Стопани. Казань, 1989
* Человек с того света: Роман. Баку, Азернешр, 1990
* Смерть Аттилы: Повести и рассказы. Баку, "Абилов, Зейналов и сыновья", 1998
* К вопросу вопросов. Баку, "Абилов, Зейналов и сыновья", 1999
* Месть невидимки: Роман. Баку, 2001
* Приговорённые: Роман. Баку, "Абилов, Зейналов и сыновья", 2002
* С миссией в ад: Роман и драма. Баку, "Абилов, Зейналов и сыновья", 2003

## İstinadlar

## Xarici keçidlər
Kabab

thumb|right|200px|Qabırğa, tikə, lülə kababları
thumb|right|200px|Toyuq, ciyər, pomidor, kartof kababları
**Kabab** — əsasən şişə çəkilərək manqalda bişirilən ət yeməyi.

Bununla belə tərəvəzlərdən, xüsusilə də pomidor, badımcan, bibər və kartofdan da kabab hazırlanır. Digər tərəfdən kabab tavada da bişirilir. Buna "tava-kababı" deyilir. Kababı hazırlayan aşpaz adətən kababçı adlandırılır.

## Tarixi
Kabab rusca "şaşlık" adlanır. "Şaşlık" sözünün kökü "şişlik" türk sözündən götürülüb və "şiş üstündə" deməkdir. Hələ "Kitabi Dədə Qorqud"da "şişlik" sözünə dəfələrlə rast gəlinir. Əsrlər boyu kabab qafqazlıların ən sevimli yeməyi olmuşdur.

## Azərbaycan mətbəxində kabab növləri
* Zirincli kabab
* Tikə kabab
* Lülə kabab
* Toyuq kababı
* Balıq kababı
* Bildirçin kababı
* Böyrək kababı
* Bağırsaq kababı
* Basdırma kabab
* Xan kababı
* Kartof kababı
* Badımcan kababı
* Pomidor kababı
* Bibər kababı
* Tava kababı
* Belin böyrək hissəsindən kabab
* Qaraciyər kababı
* Cücə kababı
* Çanaqda quzu kababı
* Qarssayağı tikə kabab
* Həvəskar kababı
* Qafqazsayağı kabab
* Çərkəzsayağı şişlik
* Şişdə toyuq ciyəri
* Alabalıq kababı

## Şəkillər

Şəkil:Toyuq kababı.JPG|Toyuq kababı
Şəkil:Qara ciyər kababı.jpg|Qara ciyər kababı
Şəkil:Pomidor kababı 2.JPG|Pomidor kababı
Şəkil:Kartof kababı.JPG|Kartof kababı
Şəkil:Alabalıq kababı.jpg|Alabalıq kababı


## İstinadlar

## Həmçinin bax
Lətif Hüseynzadə

**Hüseynzadə Lətif Talıb oğlu** () — ədəbiyyatşünas, maarif xadimi, "İstiqlal" ordenli, Azərbaycanın əməkdar müəllimi.

## Həyatı

Lətif Hüseynzadə 1903-cü il aprelin 24-də Naxçıvan şəhərində anadan olmuşdur. Burada "Xeyriyyə" və "Rüşdiyyə" adlanan dini mədrəsələri bitirdikdən sonra Naxçıvan Müəllimlər Seminariyasında təhsil almışdır (1922-1925). Bakı Dövlət Universitetinin şərqşünaslıq fakültəsində təhsilini davam etdirmişdir (1925-1930). Əmək fəaliyyətinə İrəvan Türk Müəllimlər Seminariyasında Azərbaycan dili və ədəbiyyatı müəllimi kimi başlamışdır (1930-1936). Naxçıvan Pedaqoji Texnikumunda müəllim, dərs hissə müdiri (1936-1940), C.Məmmədquluzadə adına Naxçıvan Müəllimlər İnstitutunda müəllim, dosent, kafedra müdiri, direktor (1940-1954), Azərbaycan Elmlər Akademiyasının Naxçıvan filialında elmi işçi, daha sonra direktor (1950-1951), Azərbaycan Elmi-Tədqiqat Pedaqogika İnstitutunda dil-ədəbiyyat metodikası şöbəsinin müdiri (1954-1957), İrəvan Dövlət Pedaqoji İnstitutunun Azərbaycan şöbəsində dosent (1957-1968), Azərbaycan Pedaqoji Xarici Dillər İnstitutunda dosent (1968-1976) vəzifələrində çalışmışdır. Pedaqoji fəaliyyətə başladığı XX əsrin 30-cu illərindən elmi-tədqiqatla ardıcıl məşğul olmuş, dövri mətbuatda məqalələr dərc etdirmişdir. "Əliqulu Qəmküsarın həyatı və yaradıcılığı" mövzusunda namizədlik dissertasiyası müdafiə etmiş, fılologiya elmləri namizədi alimlik dərəcəsi almışdır (1950). XV əsr Qaraqoyunlu hökmdarı Cahanşahın "Həqiqi" təxəllüsü ilə Azərbaycan və fars dillərində yazdığı divanı aşkara çıxarıb tədqiq və tərtib edib çapa vermişdir. Qazi Bürhanəddin, Nəimi, İmadəddin Nəsimi, Heyran xanım, Qönçəbəyim kimi sənətkarların poetik irsinin ilk tədqiqatçılarından biridir. Külli miqdarda elmi məqaləsi və 10 elmi-kütləvi monoqrafik əsəri dərc olunmuşdur. Türkiyə, İran və Ermənistanda keçirilən konfrans və simpoziumlarda məruzələrlə çıxış etmişdir.

11 iyun 2002-ci ildə Azərbaycan Respublikası Prezidentinin fərdi təqaüdünə layiq görülüb.

## Əsərləri

*1. İran şahlarının Naxçıvan xanlarına fərman və məktubları (XVIII-XIX əsr). Bakı: 1930.
*2. Orta məktəbdə Azərbaycan dili və ədəbiyyatdan yazı metodikası. Bakı: 1955.
*3. Əliqulu Qəmküsar. Bakı: 1959.
*4. Həqiqi. Yerevan: 1966.
*5. Cahanşah Həqiqi (qəzəllər, rübailər, tuyuğlar). Bakı: 1986.
*6. Qaraqoyunlu Sultan Müzəffərəddin Cahanşah Həqiqi. Bakı: 1999.
*7. Qaraqoyunlu Cahanşah Həqiqi (Farsca divanı). Bakı: 2000.
*8. Araz şahiddir. Kazım Qarabəkir Paşa Naxçıvanda. Bakı: 2002.
*9. Naxçıvan teatr tarixindən. Bakı: 2002.
*10. Aras Şahittir. Türk ordu generalı Kazım Karabekir Paşa Nahcıvanda. 1918-1920. yıllar. Bakü: 2001.

## İstinadlar
Şahbuz

**Şahbuz** — Naxçıvan Muxtar Respublikasında Şahbuz rayonunun inzibati mərkəzi. 7 dekabr 2007-ci il tarixli 511-IIIQ saylı Azərbaycan Respublikasının Qanunu ilə Naxçıvan Muxtar Respublikasının Şahbuz rayonunun Şahbuz qəsəbə inzibati ərazi dairəsi tərkibindəki Şahbuz qəsəbəsinə şəhər statusu verilmiş, Şahbuz qəsəbə inzibati ərazi dairəsi Şahbuz şəhər inzibati ərazi dairəsi hesab edilmişdir.

## Toponimik izahı
Şahbuz Naxçıvan MR-də inzibati rayon mərkəzinin adı.. Mənbədə Naxçıvan əyalətinin Dərə-Şahbuz nahiyəsinin adı idi. Şahbuz yaxınlıqdakı hündür yerdə qalıqları qalmaqda olan qədim qalanın adıdır. Məntəqə yaxınlıqdakı Şahbuz qalasının adı ilə adlanmışdır. Qalanın adı isə farsca şəx "sıldırım (dik) qaya" və buz (türk dillərində bayz – "sıldırım") sözünün təhrif formasından ibarətdir.

## Əhali

## İstinadlar

## Xarici keçidlər
* Şahbuz rayonu – Naxçıvan MR-in şimalında yerləşir.
* Naxçıvan Muxtar Respublikasının Şahbuz rayonu. 68 s.

## Həmçinin bax
Şərur

**Şərur** — Azərbaycan Respublikasının Naxçıvan Muxtar Respublikası ərazisində şəhər, Şərur rayonunun inzibati mərkəzi.

Yeni şəhərdir, dəmiryolunun çəkilişi zamanı yaranmışdır. Burada iki park, muzey, stadion, məscid, şəhidlərin xatirə abidəsi, kinoteatr vardır.

Burada dəmir yolunun o biri tərəfində hamamları, bazarı, məscidləri ilə köhnə şəhər də qorunub saxlanmışdır.

## Tarixi

Azərbaycan Respublikası Ali Sovetinin 7 fevral 1991-ci il tarixli, 55-XII saylı Qərarı ilə Naxçıvan Muxtar Respublikasının İliç rayonunun (Şərur rayonunun) İliç şəhəri Şərur şəhəri adlandırılmışdır.

## Əhalisi
**[[Azərbaycan Respublikası Dövlət Statistika Komitəsi|AzStat]]**-ın 1 yanvar 2013-cü il tarixinə olan rəsmi məlumata əsasən şəhərdə təxminən 7 min nəfər əhali yaşayır.

### Etnik tərkibi

## Qardaş şəhərlər
*  İğdır, Türkiyə

## İstinadlar
Əqidə

**Əqidə** —  insanın şəxsi müşahidə və düşüncələrinin köməyilə cisim və hadisələrin mahiyyətini müstəqil surətdə dərindən anlamaqla əldə etdiyi biliklərdən təcrübədə istifadə etməsi nəticəsində formalaşır və bu zaman insanın hiss və düşüncələri üzvi surətdə birləşib, şəxsiyyətin davranış və rəftarında daxili müəyyənlik yaradılmışdır.
Rober Geren

**Rober Geren** (; ) — Fransa jurnalisti və 1904–1906-cı illərdə FİFA prezidenti.

## Həyatı
Dünya futbol qurumunun birinci rəhbəri Rober Qeren əvvəllər "Le Martin" jurnalında işləyib. Futbol cəmiyyətlərinin birləşdirilməsi ideyası ilə birinci dəfə o çıxış edib. O, bu ideyaları haqqında işlədiyi jurnalda məlumat verirdi. Qeren hətta bir müddət Fransa yığmasının baş məşqçisi də olub. 1904-cü ildə onun rəhbərliyi altında fransızlar Belçika ilə qarşılaşıb. Bir ildən sonra FİFA-nın yaradılması yolunda bəzi addımlar atılıb. Rober ilk dəfə klublar arasında dünya çempionatını təşkil etmək fikrinə düşür. 15 ölkəni təmsil edən klub həmin turnirdə iştirak etməli idi. Amma son anda klublar həmişə çempionatda çıxış etməkdən imtina etdilər. Bu Rober üçün böyük zərbə oldu. O, işlərini müavininə tapşırmağa başladı. Yavaş-yavaş FİFA prezidentliyi Daniel Berli Vulfolla keçdi.

## İstinadlar
Jül Rime

**Jül Rime** () — 1921–1954-cü illərdə FİFA prezidenti

Bu mütəxəssis nə az, nə çox düz 33 il FİFA-ya rəhbərlik edib. Rime "Red Star" klubunun da yaradıcısı olub. Bir müddət Fransa Futbol Federasiyasına rəhbərlik edib. Rimenin fəaliyyəti dövründə ilk dəfə Dünya Çempionatının təşkil olunması ideyası ortaya çıxıb. 1928-ci ildə Amsterdamda keçirilən iclasda Dünya Çempionatının keçirilməsi ideyası hamı tərəfindən bəyənilir. 1930-cu ildə ilk mundial keçirildi. Uruqvaydakı çempionatda elə ev sahibləri qalib gəldilər. Rimeyə idmanın təbliğatındakı xidmətlərinə və müharibə əleyhinə gördüyü işlərə görə Nobel Sülh Mükafatına namizəd göstərilib.

## İstinadlar
Rudolf Seldreyers

**Rudolf Seldreyers** () — 1954–1955-ci illərdə FİFA prezidenti

Rudolf 25 il FİFA-da Jül Rimenin müavini olub. Yalnız fransız prezident FİFA-dan gedəndən sonra onun yerinə keçməyə müvəffəq olur. Rudolfun rəhbərliyi dövründə iki mühüm hadisə baş verib. Birincisi, o, FİFA-nın 50 illik yubileyini qeyd etdirir. Sonra isə dünya futbol qurumunun üzvlərinin sayının 85-ə çatdırılması məhz Rudolf Seldreyersin adı ilə bağlıdır.

## İstinadlar
Artur Dryuri

**Artur Dryuri** () — 1955–1961-ci illərdə FİFA prezidenti.

## Həyatı
Rudolfun əvəzinə Dryurini FİFA prezidenti seçilməsini hamı gözləyirdi. Çünki həmin dövrdə Dryurinin futbol dünyasında böyük nüfuzu var idi. O, həmçinin İngiltərə Futbol Assosiasiyasının da rəhbəri idi. Artur Dryurinin FİFA prezidenti olduğu dövrdə İsveçrədə 6-cı Dünya Çempionatı təşkil olunur.

## İstinadlar
Stenli Rouz

**Stenli Rouz** () — 1961–1974-cü illərdə FİFA prezidenti

Rouz UEFA Kubokunun yaradıcılarındandır. Əvvəllər, referi olan Stenli futbolun qaydalarında bəzi dəyişikliklər edir. Stenlinin ən böyük səhvi inkişaf etməkdə olan ölkələrdə futbolun inkişafına qayğı göstərməməsi idi. Məhz bu amil onu FİFA prezidenti postunda çox saxlamadı.

## İstinadlar
Joao Avelanj

**Joao Avelanj** (pt. *João Havelange*; ) — 1974–1998-ci illərdə FİFA prezidenti.

## Həyatı
1974-cü ildə dünya futbolunun tarixində gözlənilməz hadisə baş verdi. FİFA prezidenti Avropadan yox, Cənubi Amerikadan seçildi. Avelajın seçilməsi futbolun inkişafını daha da sürətləndirdi. O, dünya çempionatının reqlamentində bəzi dəyişikliklər etdi. İştirakçıların sayı 16-dan 24-ə çatdırıldı. Avelaj həmçinin gənclər arasında ilk dəfə dünya çempionatını təşkil etdi. O, futbolun qadınlar arasında təbliğatına da böyük yer ayırırdı. Abelajın rəhbərliyi altında ilk dəfə qadınlar arasında dünya çempionatı təşkil olundu.

## İstinadlar
Yozef Blatter

**Yozef Blatter** () — 1998–2015-ci illər arasında FİFA prezidenti.

Blatteri Avelajın tələbəsi adlandırmaq olar. O, 20 il məhz Avelajın rəhbərliyi altında FİFA-da müxtəlif vəzifələrdə çalışıb. FİFA ən böyük zərəri Blatterin dövründə çəkib. 2002-ci ildə Dünya Çempionatı ərəfəsində İsveçrə kompaniyaları dünya futbol qurumunu 100 milyon dollar ziyana saldılar. Bu hal Blatterin hakimiyyətinin sonu ola bilərdi, amma prezident vəziyyətdən çıxış yolunu tapdı. Əsasən şərq ölkələrindən dəstək alan FİFA rəhbəri kürsüsünü qoruyub saxladı.

Blatter həmçinin bu yaxındarda futbolun 2500 metr hündürlükdə oynanılmasının əleyhinə qərar qəbul olunmasının istəyirdi. Hətta bu məsələ FİFA-nın iclaslarının birində müzakirə də olunmuşdu, amma Cənubi Amerikada bəzi dövlətlər həmin qərarın qəbul olunmasına ciddi şəkildə etiraz etdilər. Latın Amerikasının bir neçə siyası xadiminin məsəyə müdaxilə etməsi Blatteri geriyə addım atmağa vadar etdi.

## İstinadlar

## Xarici keçidlər
Daniel Berli Vulfoll

**Daniel Berli Vulfoll** — 1906–1918-ci illərdə FİFA prezidenti.

FİFA prezidenti seçilənə qədər **Vulfoll** İngiltərə Futbol Assosiasiyasına rəhbərlik edirdi. O, həmçinin bəzi fransız klublarına da nəzarəti əlində cəmləmişdi. Vulfoll futbolun bəzi qaydalarında dəyişiklik etdi. O, beynəlxalq yarışları klub və yığma turnirlərə böldü. Təşkilatın üzvlərinin sayı da məhz britaniyalı prezidentin FİFA-ya rəhbərlik etdiyi dövrdə olub.

1909-cu ilə qədər dünya futbol qurumuna yalnız Avropa ölkələri daxil idi. 1912-ci ildə isə ABŞ, Çili, Argentina, CAR da FİFA-ya daxil oldular.

## İstinadlar
Mehmet Yıldız

**Mehmet Yıldız**, 1981-ci ilin 14 sentyabrında anadan olub. Futbolçu kimi karyerasına "Tigemspor" klubunda başlayıb. Çox keçmədən gənc hücumçu nisbətən güclü klubların maraq dairəsinə düşür və 2000-ci ildə Mehmet "Sivasspor"a keçir. Onun komandaya gəldiyi vaxt "Sivasspor" aşağı dəstədə superliqaya çıxmaq üçün mübarizə aparırdı. Elə həmin il, yəni 2000-2001-ci il mövsümündə "Sivasspor" aşağı dəstənin çempionu olur və superliqaya vəsiqə əldə edir.

Amma Mehmet yeni klubunda təsadüfi hallarda meydana çıxır, özünü göstərmək şansı əldə edə bilmirdi. Ona görə də gənc futbolçu klubunu dəyişməli olur. Mehmet 3-cü liqada mübarizə aparan "Samsun Çarşanbaspor"a keçir. 21 yaşlı futbolçu peşəkar karyerasında ilk qolunu da Samsunda vurur. Yıldız "Divriğispor"a qarşı oyunun 7-ci dəqiqəsində hesabı açır. Növbəti mövsümdə Mehmet Yıldız "Sivasspor"a qayıdır və həmin il "İzmirspor"un qapısından bir oyunda 8 top keçirir. Hücumçunun uğurlu oyununa baxmayaraq, həmin mövsüm "Sivasspor" superliqaya qayıda bilmir. Amma Mehmet yavaş-yavaş forma yığmağa başlayırdı.

Getdikcə özünü göstərməyə başlayan gənc forvard 2003-2004-cü il mövsümünü "Antalyaspor" da keçirməli oldu. Burada 4 qol vuramağı bacaran futbolçu növbət il "Telekomspor"a icarəyə verildi. Burada isə gələcəyin ulduzu ilk dövrədə 8 qol vurdu. Mehmetin uğurlu oyununu görən "Sivasspor"un rəhbərliyi və texniki korpusu ikinci dövrədə onu komandaya qaytardı. Superliqaya çıxmağı hədəfləyən kollektivə qayıdan hücumçu doğma klubunda 5 qol vuraraq, "Sivasspor"un yenidən superliqaya qayıtmasında pay sahibi olur. Burada isə onun komanda yoldaşları Hayreddin, Hakkı, Can, Muhammed Ali kimi təcrübəli futbolçular olur. Amma o vaxt "Sivasspor"un baş məşqçisi olan Verner Lorant hücumçuya çox şans vermir. Superliqada cəmi iki qol vuran Mehmet ikinci dövrəni icarə əsasında "İstanbulspopr"da keçirir. Forvard burda əsl gücünü nümayiş etdirdi. Mehmet yarım mövsümə 13 qol vuraraq, "İstanbulspor"a uğur qazandırdı. Qol vurmaq bacarığının yüklsəkliyi onu yenidən "Sivasspor"a qaytardı. Keçən mövsüm "Beşiktaş"ın qapısından başla keçirdiyi qol Yıldızı ulduza çevirdi. Mövsümü 9 qolla başa vuran futbolçu növbəti ili gözləməli oldu. Mehmet Yıldızı Türkiyə futboluna qazandıran "Sivasspor"un gənc çalışdırıcısı Bülənt Uyqun oldu. Onun etimadını qazanan 26 yaşlı futbolçu bacarığını nümayiş etdirə bildi. Hücumçunun yığma karyerasına gəlincə, Mehmet cəmi bir dəfə Türkiyə millisinin formasını geyinib. Norveçlə səfər matçının son 10 dəqiqəsində meydanda olan futbolçu Bosniyaya qarşı oyunda yığmaya dəvət alsa da, meydana çıxmadı. Mehmet Yıldız Türkiyə futbolunda gec üzə çıxan futbolçulardan biridir. İlhan Mansız, Tümər Mətin, Yusuf Şimşək kimi, o da indi-indi ön plana çıxıb. Superliqada

Anadolu klublarını baş qaldırmağa imkan vermirlər. Buna baxmayaraq, onlar tez-tez də olmasa, varlıqlarını nümayiş etdirə bilirlər. Necə ki, Enderli, Fethili "Əskişəhərspor", Tanjulu "Samsunspor", Saffetli, Ərgünlü "Kocaelispor" vardı, bu gün də mübarizəni "Sivasspor" davam etdirir. Vaxt gələcək, Mehmet Yıldızlı "Sivasspor" deyəcəklər.

## Mənbə
* Gecikmiş Yıldız

## İstinadlar
Yohanna

**Yohanna Qudrun Yonsdottir** (; ) – müğənni.

## Həyatı

Yohanna Qudrun Yonsdottir 16 noyabr 1990-cı ildə Danimarkanın Kopenhagen şəhərində anadan olmuşdur. Yohanna əsasən pop, soul, ballada, pop-rok və akustik musiqi janrlarında ifa edir. Danimarkada anadan olsa da, Yohannanın ailəsi tezliklə İslandiyanın paytaxtı Reykyavikə, oradan da Hafnarfyordur şəhərinə köçür. Artıq 10 yaşında olanda onun ilk albomu işıq üzü görür. 13 yaşınadək daha 2 albom buraxan Yohanna 2009-cu ildə “Is It True?” (“Bu həqiqətdirmi”) adlı mahnıyla İslandiyanı Avroviziya Mahnı Müsabiqəsində təmsil edir və 218 xalla 2-ci olur. 2008-ci ildə Yohannanın “Butterflies and Elvis” (“Kəpənəklər və Elvis” adlı ilk professional albomu işıq üzü görür. Albom İslandiyada böyük rəğbətlə qarşılanır.

## İstinadlar

## Mənbə

* Yohanna (İslandiya,2009)

## Xarici keçidlər

* Rəsi sayt
* Rusdilli fansayt